تورکیه پرزیدنتی رجب طیب اردوغان، ایستانبولدا بو سحر ائدیلن و 11 نفرین اؤلومونه سبب اولان تروریست سالدیرینی لعنتلدیگینی ایفاده ائده‌رک؛
"ترورلا موباریزه، قیامته قدر قورخما‌دان داوام ائده‌جک" دئدی.
اردوغان، ترور سالدیریسیندا یارا‌لانان‌لاری، معا‌لیجه گؤردوک‌لری هاسئکی خسته‌خاناسیندا زیارت ائتدی.
زیارتی‌نین آردین‌دان حادثه‌یه باغلی قیمتلندیرمه‌ده ائدن پرزیدنت؛ "باغیش‌لانا، باغیش‌لانا هئچ بیر یعنی اولمایان بو سالدیری‌نین (مسئول‌لاری‌نین) ایپ اوجلاری‌نین ان قیسا زاماندا تاپیلاجاغینی ایفاده ائتدی.
تورکیه بؤیوک میللت مجلیسی‌نین صدری اسماعیل قهرمان دا، ترور سالدیری‌سی سببیله بیر باش ساغلیغی مساژی یایینلادی.
قهرمان، مساژیندا،
"میللتیمیزین حضورونا قصد ائدن اینسان‌لیق دوشمنی قاتیل‌لر، حیله‌گرجه رئاللاشدیردیق‌لاری سالدیری ایله خالقیمیزین اؤزلرینه دویدوغو نیفرت دویغولارینی بیر قات داها آرتیرمیش‌لاردیر." ایفاده‌لرینه یئر وئردی.
حادثه‌نین آردین‌دان باش ناظیر بینا‌لی ییل‌دیریم، چانکایا کؤشکونده، ایچ ایشلر ناظیری افکان آلا و ساغلیق ناظیری رجب آکداغ دا قاتیلدیغی بیر امنیت ایجلاسی رئاللاشدیردی.
ایجلاسین آردین‌دان ائدیلن یازیلی آچیقلاماسیندا باش ناظیر بینا‌لی ییل‌دیریم؛
"ترور بیر دفعه داها آلچاق اوزونو گؤستردی" دئدی.
ترورلا موباریزه‌دن تعویض وئریلمیه‌جگی‌نی وورغولایان ایلدیریم؛
"ترور تشکیلات‌لاری، اینسانلیغا و بوتون اینسانی دگرلره دوشمن اولدوق‌لارینی بو سالدیریلا بیر دفعه داها گؤسترمیش‌لر" ایفاده‌سینی ایستیفاده ائتدی.
قان‌لی اللر بو سحر ایستانبول بئیازیت‌دا اورتایا چیخدی.
خائین سالدیریدا، 7 پولیس ایله 4 سیویل اؤلدو.
بومبا‌لی ماشینلار ائدیلن سالدیریدا، بیر قیسمی آغیر اولماق عذره 30-دان چوخ دا یارا‌لی وار.
ایستانبول والیسی واسیپ شاهین حادثه یئرینده رئاللاشدیردیغی آراشدیرما‌لارین آردین‌دان ائتدیگی آچیقلامادا، تروریست سالدیری‌نین، فن ادبیات فاکولته‌سینده کشیک توتماغا گئدن پولیس‌لری هدف آلدیغینی قید ائتدی.
